મોટાભાઈથી કઈ રીતે પાછળ રહી ગયા અનિલ અંબાણી, જાણો.. | How Anil Ambani Remain Behind Mukesh Ambani - Corporates | I Am Gujarat
Gujarati News Corporates મોટાભાઈથી કઈ રીતે પાછળ રહી ગયા અનિલ અંબાણી, જાણો..
મોટાભાઈથી કઈ રીતે પાછળ રહી ગયા અનિલ અંબાણી, જાણો..
Published: Oct 19, 2018 19:46 pm IST
1/10મુકેશ-અનિલની સંપત્તિમાં છે 29 ખર્વ રૂપિયાનું અંતર
નવી દિલ્હી: મુકેશ અંબાણી અને અનિલ અંબાણી સગા ભાઈ છે, પરંતુ બંનેમાં ઘણું મોટું અંતર છે અને આ અંતર સમયની સાથે-સાથે વધુ મોટું થઈ જઈ રહ્યું છે. છેલ્લા કેટલાક વર્ષોમાં આ બંને ભાઈઓની સંપત્તિમાં 40 અબજ ડોલર (લગભગ 29 ખર્વ રૂપિયા)નું અંતર આવી ચૂક્યું છે. બ્લૂમબર્ગમાં પ્રકાશિત એક રિપોર્ટના આધાર પર આવો જાણીએ દેશના સૌથી અમીર પરિવારના આ બંને ભાઈઓની બિઝનેસ લાઈફના ઉતાર-ચઢાવની કહાણી…
2/10મુકેશનો ડંકો
61 વર્ષના મુકેશ અંબાણી ચીનના અલીબાબા ગ્રુપના માલિક જેક માને પછાડી દુનિયાની સૌથી ધનવાન વ્યક્તિ બની ચૂક્યા છે. મુકેશે રિલાયન્સ જિયો લોન્ચ કરી દેશમાં ઈન્ટરનેટ ક્રાંતિ લાવી દીધી, સાથે જ તેમની રિલાયન્સ ઈન્ડસ્ટ્રીઝ લિ. પણ 100 અબજ ડોલર ક્લબમાં સામેલ થઈ ગઈ. બ્લૂમબર્ગ બિલિયેનર્સ ઈન્ડેક્સ મુજબ, મુકેશની વ્યક્તિગત સંપત્તિ 43.1 અબજ ડોલર (31 ખર્વ રૂપિયા)ને પાર કરી ગઈ છે. જેક માની સંપત્તિ તેમનાથી 5.2 અબજ ડોલર (લગભગ 4 ખર્વ રૂપિયા) ઓછી છે.
3/10મુશ્કેલીમાં અનિલ
તો, મોટાભાઈ મુકેશથી માત્ર બે વર્ષ નાના અનિલ અંબાણી મુશ્કેલીઓનો સામનો કરી રહ્યા છે. તેમનો કેટલોક બિઝનેસ કાયદાકીય અને ફંડની સમસ્યાનો સામનો કરી રહ્યો છે. તેમની કંપનીના શેરનો ભાવ ગગડી રહ્યો છે. બ્લૂમબર્ગ ઈન્ડેક્સ મુજબ, તેમની વ્યક્તિગત સંપત્તિ 1.5 અબજ ડોલર (110 અબજ ડોલર) ઓછી થઈ ગઈ છે.
4/1016 વર્ષ પહેલા શરૂ થઈ કહાણી
બંને ભાઈઓની સંપત્તિમાં અંતરની શરૂઆત 16 વર્ષ પહેલા થઈ, જ્યારે તેમના પિતા ધીરુભાઈ અંબાણીનું કોઈ વસીયતનામું કર્યા વિના મૃત્યુ થઈ ગયું. તેમના નિધન બાદ મુકેશ અને અનિલ વચ્ચે મતભેદ શરૂ થયા, જેની અસર બિઝનેસ પર પડવા લાગી. વર્ષ 2005માં કોકિલાબેનની દરમિયાનગીરીથી બંને વચ્ચેનો વિવાદ ઉકેલાયો. મુકેશના ભાગમાં ઓઈલ રિફાઈનિંગ અને પેટ્રોકેમિકલ્સ બિઝનેસ આવ્યો, જ્યારે અનિલને પાવર જનરેશન અને ફાઈનાન્શિયલ સર્વિસીઝ જેવો નવો બિઝનેસ આપવામાં આવ્યો. સાથે જ, ટેલિકોમ બિઝનેસ પર પણ તેમણે જ કબજો જમાવ્યો, જેનો મુકેશની અંડરમાં ઘણો ઝડપથી વિસ્તાર થયો હતો.
5/10બંને ભાઈઓના નસીબ
મુકેશે જ ગ્રાહકોને ઘણી ઓછી કિંમતે મોબાઈલ હેન્ડસેટ અને સિમ કનેક્શન સાથે-સાથે આપીને દેશમાં મોબાઈલ ક્રાંતિ લાવી દીધી હતી. ત્યારે વાયરલેસ ડિવિઝન અનિલ માટે મોટી તકનો રસ્તો ખોલતો દેખાઈ રહ્યો હતો. તો, 2005માં ક્રૂડ ઓઈલની કિંમત 60 ડોલર પ્રતિ બેરલના રેકોર્ડ સ્તર પર પહોંચી ચૂકી હતી. તે મુકેશ અંબાણી માટે ચિંતાનો વિષય હતું કે તેમની રિફાઈનરી કંપનીઓનું માર્જિન ઘટવાનો ડર હતો.
6/10શરત પૂરી અને પ્રતિસ્પર્ધા શરૂ
પછી દેશમાં મોબાઈલ ફોન માર્કેટ ઝડપથી વધવા લાગ્યો. પરંતુ, વહેંચણીના કરાર મુજબ મુકેશ એવો કોઈ બિઝનેસ શરૂ નહોંતા કરી શકતા, જેનાથી નાના ભાઈ અનિલને કોઈ બિઝનેસને ટક્કર મળે. જોકે, બંને ભાઈઓ વચ્ચે નોન-કમ્પીટ ક્લાઉઝ (પ્રતિસ્પર્ધા ન કરવાની શરત) 2010માં પૂરી થઈ ગઈ. મુકેશે તરત મોબાઈલ માર્કેટમાં ઉતરવાનો નિર્ણય કર્યો અને તેની તૈયારીમાં બીજા સાત વર્ષમાં તેમણે 2.5 લાખ કરોડ રૂપિયા લગાવી દીધા અને નવી કંપની રિલાયન્સ જિયો ઈન્ફોકોમ માટે હાઈ સ્પીડ 4G વાયરલેસ નેટવર્ક તૈયાર થઈ ગયું.
7/10મુકેશે ખેલ્યો મોટો દાવ
એક્સપર્ટનું માનવું છે કે, મુકેશે મોબાઈલ નેટવર્ક પર ઘણો મોટો દાવ ખેલ્યો હતો. રોકાણકારોને ખબર હતી કે, મુકેશ અંબાણી હાલના બિઝનેસની કમાણી નવી કંપનીમાં લગાવી રહ્યા છે, એટલે તેઓ અનિશ્વિત તબક્કામાંથી પસાર થઈ રહ્યા હતા. તેની અસર એ થઈ કે બોમ્બે સ્ટોક એક્સચેન્જ (બીએસઈ) પર રિલાયન્સના શેર છેલ્લા દાયકાના મોટાભાગમાં સમયમાં નબળા જ રહ્યા. લોન્ચિંગના બે વર્ષ થયા તેના થોડા સમય પહેલા જ 2016માં રિલાયન્સ જિયોને 22 લાખ 70 હજાર ગ્રાહક મળી ગયા અને કંપની નફો કરવા લાગી. સ્પર્ધામાં રહેલી કંપનીઓની હાલત કથળવા લાગી, કેમકે મુકેશે માત્ર 99 રૂપિયાના મંથલી પ્લાન લાવીને મોટી પ્રાઈસ વૉર શરૂ કરી દીધી.
8/10અનિલની સ્થિતિ બગડી
ત્યાં સુધી અનિલ અંબાણીની સ્થિતિ એટલી ખરાબ થઈ ચૂકી હતી કે પોતાની કેટલીક કંપનીના દેવાને ચૂકવવા માટે તેમને સંપત્તિઓ વેચવાનું શરૂ કરી દીધું. પરિણામ એ થયું કે, તેમની કંપનીના શેર ગગડવા લાગ્યા. હકીકતમાં, સરકારી બેંક બેડ લોનના ભાર નીચે દબાઈ ગઈ, તો રિઝર્વ બેંક ઓફ ઈન્ડિયા કડક બની ગઈ અને જે કંપનીઓને મોટા પ્રમાણમાં છૂટ મળેલી હતી, તે અચાનક મુશ્કેલીમાં મૂકાઈ ગયા.
9/10ચારે તરફ નિરાશાજનક વાતાવરણ
અનિલની કંપની રિલાયન્સ નેવલ એન્ડ એન્જિનિયરિંગ લિ.ના શેરમાં આ વર્ષે 75 ટકાનો સૌથી મોટો ઘટાડો આવ્યો. અનિલે તેને 2015માં ખરીદી હતી. તેમની બીજી કંપનીઓ પણ મુશ્કેલીના સમયમાંથી પસાર થઈ રહી છે. અનિલ અંબાણીની અન્ય એક ડિફેન્સ કંપની ફ્રાંસ સાથે કરાયેલા રફાલ સોદાને લઈને વિવાદોમાં છે. તો, મુંબઈની પહેલી મેટ્રો લાઈન તૈયાર કરનારી તેમની રિલાયન્સ ઈન્ફ્રાસ્ટ્રક્ચર લિ. ઓગસ્ટ મહિનામાં બોન્ડ પેમેન્ટ ચૂકી ગઈ. તેમને પોતાની પાવર ટ્રાન્સમિશન એસેસ્ટ ગૌતમ અદાણીને વેચીને રૂપિયા મળવાની આશા હતી. હવે, અનિલ અંબાણીની યોજના છે કે તેઓ આવતા વર્ષ સુધીમાં સંપૂર્ણ રીતે દેવામાંથી બહાર આવી જાય.
10/10મુકેશે બચાવી અનિલની ઈજ્જત
અનિલની ગ્રુપ કંપનીઓમાં એક રિલાયન્સ પાવર લિ.ના શેર પણ રિકવર નથી કરી શકતા નથી. એટલું જ નહીં, નફામાં રહેલી કંપની રિલાયન્સ કેપિટલ લિ.ના શેર પણ આ વર્ષે તૂટી ગયા. પરંતુ, અનિલની સામે મોટો પડકાર મોટાભાઈના બિઝનેસે ઊભો કર્યો. જિયોના પ્રાઈસ વોરમાં અનિલની ક્યારેયક ફ્લેગશિપ રહેલી રિલાયન્સ કોમ્યુનિકેશન લિ. ધરાશાયી થઈ ગઈ. ગત મહિને આરકોમે 1 લાખ 78 હજાર કિમી ફાઈબર-ઓપ્ટિકલ નેટવર્ક 30 અબજ રૂપિયામાં વેચી દીધા. તેને કોઈ અન્યએ નહીં, પણ મોટાભાઈ મુકેશેની કંપની રિલાયન્સ જિયોએ જ ખરીદ્યા. હવે, અનિલ મોબાઈલ ફોન બિઝનેસથી સંપૂર્ણ રીતે અલગ થવાની યોજના પર આગળ વધી રહ્યા છે. આ રીતે, બંને ભાઈઓની કહાણી અત્યારે તો જિયોના હાથે આરકોમના વેચાણ સુધી રોકાઈ છે. આગળ શું થશે, તેના પર બધાની નજર છે.
ફુલર્ટનને વેચવા માટે ટેમાસેક સક્રિયઓડિયો સ્ટ્રીમિંગ ચાર્ટમાં 30% બજારહિસ્સા સાથે ગાના સૌથી આગળભારત 'પ્રીમિયર ડિજિટલ સોસાયટી' બનવા સજ્જ: અંબાણીમુકેશ અંબાણીએ ડોનાલ્ડ ટ્રમ્પને શું સવાલો પુછ્યા અને તેમને શું જવાબ મળ્યા? જાણોભારતી ઇન્ફ્રાટેલે ઇન્ડસ ટાવર્સ સાથેના મર્જરની ડેડલાઇન લંબાવીએક્સોન, IOC વચ્ચે આજે કરારની શક્યતાડોનાલ્ડ ટ્રમ્પના ભારત પ્રવાસ અંગે મુકેશ અંબાણીએ કહી આ વાતDoT ટાટા ટેલિને AGR ડિમાન્ડ નોટિસ મોકલે તેવી શક્યતાSBI, HDFCના ગ્રાહકો છો? જલદી પૂરા કરી લો આ કામસ્ક્રેપેજ પોલિસી: ઓટો ઉદ્યોગ માટે 6 અબજ ડોલરના બિઝનેસની તકહિંદુજા યસ બેન્કમાં હિસ્સો મેળવવા બિડિંગ કરશેIT કંપનીઓ વૈશ્વિક બ્રાન્ડ્સના ફ્રી ઉપયોગ બદલ I-Tની નજરમાંએક્સિસ બેન્કના મેક્સ લાઇફ સાથે કરાર: વીમા કંપનીના 20% હિસ્સાની ખરીદી શક્યટેલિકોમ કંપનીઓને AGR સિવાયના પેમેન્ટમાં રાહતની શક્યતાસ્માર્ટફોન, TVના વેચાણમાં ઇ-કોમર્સનો હિસ્સો વધ્યો